अर्जुन कपूर की फिल्म 'इंडियाज मोस्ट वांटेड' का Box Office पर बुरा हाल, जानें कलेक्शन | Sandhya Pravakta
Home सिनेमा अर्जुन कपूर की फिल्म ‘इंडियाज मोस्ट वांटेड’ का Box Office पर बुरा...
अर्जुन कपूर की फिल्म ‘इंडियाज मोस्ट वांटेड’ का Box Office पर बुरा हाल, जानें कलेक्शन
India’s Most Wanted Box Office Collection day 1: इस हफ्ते सिनेमाघरों में अर्जुन कपूर की फिल्म इंडियाज मोस्ट वांटेड रिलीज हो चुकी है. अर्जुन कपूर के फैंस को उनकी इस फिल्म का बहुत इंतजार था. फिल्म को समीक्षकों से भी अच्छी रेटिंग और रिव्यू मिला है. इसके बावजूद भी फिल्म पहले दिन बॉक्स ऑफिस पर अच्छी कमाई नहीं कर पाई है.
फिल्म की कमाई के आंकड़े मार्केट एनालिस्ट तरण आदर्श ने जारी किए हैं. उन्होंने बताया है कि फिल्म ने पहले दिन 2.10 करोड़ की कमाई की है.
आपको बता दें कि ‘इंडियाज मोस्ट वांटेड’ का निर्देशन राज कुमार गुप्ता ने किया है.
फिल्म की कहानी उन पांच आदमियों के बारे में है जिन्होंने एक खूंखार आतंकवादी को मारकर लाखों लोगों की जान बचाई.
इस फिल्म की बॉलीवुड ने भी काफी प्रशंसा की है. अर्जुन कपूर के एक्टिंग की भी तारीफ हो रही है. फिल्म के अलावा अर्जुन कपूर अपने रिलेशनशिप को लेकर भी चर्चा में हैं. ऐसी खबरें हैं ये एक्टर मलाइका अरोड़ा के साथ जल्द शादी रचाने वाले हैं. फिल्म की स्क्रीनिंग पर भी अर्जुन और मलाइका साथ पहुंचे थे और दोनों ने तस्वीरें भी खिंचवाईं.
फिल्म के प्रमोशन के दौरान ही तब उनसे शादी के बारे में सवाल किया गया तो उन्होंने कहा, ”मेरी शादी को लेकर जिस तरह की अटकलें लगाई जाती हैं वे समझ में आती हैं और यह स्वाभाविक भी है, क्योंकि मेरे कई सारे दोस्तों की शादी हो चुकी है. इस वजह से सबको लगता है कि मुझे भी शादी कर लेनी चाहिए, चूंकि मेरे दोस्तों की शादी हो चुकी है. मैं अभी अपनी निजी और पेशेवर जिंदगी में बहुत खुश हूं और मैं इसे इस तरह से ही रखना चाहता हूं. पिछले कुछ महीनों से मैंने कुछ भी छिपाकर नहीं रखा, इसलिए जब भी ऐसा कुछ कहने लायक होगा तो मैं इसके बारे में जरूर बात करूंगा.”
Previous articleओडिशा: लोकसभा चुनाव में PM मोदी पर लोगों ने जताया भरोसा, विधानसभा में नवीन पटनायक हैं पसंद
Next articleपिता सुनील दत्त की पुण्यतिथि पर भावुक हुए संजय दत्त, याद में किया ये ट्वीट
मप्र : अब्दुल जब्बार को इंदिरा गांधी पुरस्कार